वर्षयंती तारा
वर्षयंती या ऐटलस (Atlas), जिसका बायर नामांकन २७ टाओरी (27 Tau या 27 Tauri) है, वृष तारामंडल में स्थित एक तारा है। यह कृत्तिका तारागुच्छ का एक तारा है और इसका पृथ्वी से देखा गया औसत सापेक्ष कांतिमान (यानि चमक) का मैग्निट्यूड +३.६२ है। यह पृथ्वी से लगभग ४३१ प्रकाश-वर्ष की दूरी पर स्थित है। हालाँकि यह बिना दूरबीन के एक ही तारा नज़र आता है वास्तव में यह तीन तारों का मंडल है। इस मंडल का मुख्य तारा एक नीला-सफ़ेद बी-श्रेणी का दानव तारा है।